Αντιτορπιλικό κλάσης Sauro

Τα τέσσερα αντιτορπιλικά της κλάσης ***Sauro*** ναυπηγήθηκαν για το Ιταλικό Βασιλικό Ναυτικό (*Regia Marina*) στα τέλη της δεκαετίας του 1920. Σχεδιάστηκαν για χρήση στις ιταλικές αποικίες και είχαν την βάση τους στην Ιταλική Ερυθραία. Και τα τέσσερα έλαβαν μέρος σε επιχειρήσεις έπειτα από την είσοδο της Ιταλίας στον Β΄ Παγκόσμιο Πόλεμο, στο πλαίσιο της Εκστρατείας της Ανατολικής Αφρικής. Όλα τους χάθηκαν στην Ερυθρά Θάλασσα στα 1940-41.

## Περιγραφή
Τα πλοία της κλάσης *Sauro* ήταν επιμηκυμένες και βελτιωμένες εκδοχές των προηγούμενων σκαφών της κλάσης *[[αντιτορπιλικό κλάσης Sella|Sella]]*. Είχαν ολικό μήκος 90,16&nbsp;m, πλάτος 9,2&nbsp;m και μέσο βύθισμα 2,9&nbsp;m. Το εκτόπισμά τους ήταν 1058&nbsp;t (1041&nbsp;LT) με κανονικό (standard) φορτίο και έφθανε τους 1600&nbsp;t (1570&nbsp;LT) με πλήρες. Το πλήρωμά τους αποτελούνταν από 8-10&nbsp;αξιωματικούς και 146&nbsp;υπαξιωματικούς και ναύτες. Το προωστικό σύστημα παρείχε έως και 36000&nbsp;shp, με τη μέγιστη ταχύτητα πλεύσης να ανέρχεται σε 31&nbsp;kn σε πραγματικές, επιχειρησιακές συνθήκες, παρόλο που το *Francesco Nullo* έφθασε τους 37&nbsp;kn κατά τη διάρκεια των θαλάσσιων δοκιμών ενώ όμως έφερε περιορισμένο φορτίο. Η ακτίνα δράσης των πλοίων της κλάσης αυτής έφθανε τα 2600&nbsp;ναυτικά μίλια με ταχύτητα πλεύσης 14&nbsp;kn.

Ο κύριος οπλισμός αποτελούνταν από τέσσερα πυροβόλα των 120&nbsp;mm που ήταν εγκατεστημένα σε ζεύγη σε δύο πύργους, έναν μπροστά κι έναν πίσω από την υπερκατασκευή. Υπήρχαν επίσης δύο αντιαεροπορικά πυροβόλα των 40&nbsp;mm και δύο πολυβόλα των 13,2&nbsp;mm. Τον οπλισμό συμπλήρωναν δύο τρίδυμοι τορπιλοσωλήνες των 533&nbsp;mm, ενώ μπορούσαν επίσης να μεταφερθούν 52&nbsp;νάρκες.

## Πλοία

## Επιχειρησιακή ιστορία
Τα τέσσερα αντιτορπιλικά της κλάσεις προορίζονταν για χρήση στις αποικίες και από το 1935 βάση τους ήταν η Μασάουα στην Ιταλική Ερυθραία. Έπειτα από την είσοδο της χώρας στον παγκόσμιο πόλεμο, η Ιταλική Ανατολική Αφρική αποκόπηκε από τη μητροπολιτική Ιταλία.

### Επίθεση στη νηοπομπή BN 7
Η μοναδική σημαντική επιχείρηση στην οποία ενεπλάκησαν πλοία της κλάσης ήταν η επίθεση στη συμμαχική νηοπομπή BN&nbsp;7 τις πρώτες πρωινές ώρες της 21ης&nbsp;Οκτωβρίου 1940. Τα *Nullo* και*Sauro* καθώς και τα αντιτορπιλικά *[[Leone (αντιτορπιλικό)|Leone]]* και *[[Pantera (αντιτορπιλικό)|Pantera]]* προσπάθησαν να πλήξουν τα πλοία της νηοπομπής αυτής καθώς και τα πολεμικά που την συνόδευαν, προκαλώντας ήσσονος σημασίας ζημιές σε ένα από αυτά. Τα ιταλικά αντιτορπιλικά εξαπέλυσαν τουλάχιστον δύο τορπίλες ενάντια στο αυστραλιανό HMAS&nbsp;''Yarra'', που κατάφερε όμως επιτυχώς να ελιχθεί και να τις αποφύγει. Εν τέλει την επίθεση στη νηοπομπή απέκρουσε το καταδρομικό *[[HMNZS Leander|Leander]]*, που ανάγκασε με τα πυρά του τα ιταλικά πλοία να τραπούν σε υποχώρηση. Όλα κατάφεραν να απεμπλακούν πλην του *Nauro* το οποίο και κατεδίωξε το βρετανικό αντιτορπιλικό HMS&nbsp;''Kimberley'' εξαναγκάζοντάς το να προσαράξει στη νήσο Χαρμίλ, όπου και καταστράφηκε την επομένη από βομβαρδιστικά Blenheim της RAF. Το ίδιο το *Kimberley* δέχτηκε πλήγματα από ιταλικές παράκτιες πυροβολαρχίες και ρυμουλκήθηκε στο Άντεν από το HMS&nbsp;*Leander*.

### Το τέλος των πλοίων της κλάσης ''Sauro''
Τα τρία εναπομείναντα πλοία της κλάσης παρέμειναν στο λιμάνι της Μασάουα μέχρι τα καταληκτικά στάδια των επιχειρήσεων στην Ανατολική Αφρική. Στις 2&nbsp;Απριλίου 1941 ο Διοικητής τους διέταξε να αποπλεύσουν για να επιτεθούν, με μηδαμινές πιθανότητες επιτυχίας, στο Πορτ-Σουδάν. Σύντομα τα εντόπισαν βρετανικά αναγνωριστικά και στη συνέχεια τα έπληξαν αεροσκάφη Swordfish. Το *Battisti* κατάφερε να φθάσει στις ακτές της Αραβικής Χερσονήσου, όπου και το βύθισε το πλήρωμά του. Τα άλλα δύο πλοία συνέχισαν να βάλλουν με τα αντιαεροπορικά τους όπλα μέχρι να βυθιστούν από τα βρετανικά αεροσκάφη.

## Παραπομπές


## Βιβλιογραφία
* 
*
*
*
*
*
* 
* 

## Εξωτερικοί σύνδεσμοι
* 


Sauro